الرباط: كما كان متوقعا، عُين بشكل رسمي محمد جاي منصوري مديرا للأكاديمية الجهوية للتربية والتكوين لجهة سوس ماسة، وهو المنصب الذي تبارى عليه سبعة مترشحين بتاريخ 9 أبريل الماضي بمركز التكوينات والملتقيات الوطنية بحي النهضة بالرباط. وحسب مصادر مطلعة، لـ”كود”، فإن الوزير السابق للتربية الوطنية كان قد قرر إنهاء مهام هذا المسؤول، حينما كان يشغل هذا الأخير منصب مدير أكاديمية مكناس تافيلالت للتربية والتكوين أنذلك، قبل أن تصبح تابعة للأكاديمية الجهوية لفاس مكناس، بعد التقسيم الجهوي الجديد. المهم القانون التنظيمي رقم 02.12 المتعلق بمسطرة التعيين في المنصاب العليا واضح فهاد الباب. حيث جاء فيه انه “ممنوع تم ممنوع شي حد عندو عقوبة بحال هاد السيد يترشح لشي منصب عالٍ”. لكن ما دمت في المغرب فلا تستغرب. هاد الجاي منصوري ترشح لمنصب مدير أكاديمية عاصمة سوس وبان الإسم ديالو وكان باين هو لي غادي يطلع مدير ديال الأكاديمية صحّا على كولشي. والكارثة هي كاين شي وحدين عندهوم نفسه الوضعية ديالو ومترشحوش حقاش عارفين القانون كيمنع عليهوم يترشحو لهاد المنصب إلا بعد 4 سنوات. هاد السيد مزال مكمل هاد الفترة وطلع مدير أكاديمية. “كود” بغات توصل للحقيقة واتصلت بوازرة التربية الوطنية. فقد أكد مصدر من داخل وزارة أمزازي، لـ”كود”، أن “جاي المنصوري لم يتم إعفاءه أو إنهاء مهامه”، موضحا أنه “مابقاش مدير أكاديمية فداك الوقت مع التقسيم الإداري الجديد وصافي”. وزاد المصدر نفسه، لـ”كود”، قائلاً: “الوزير اللّي كان فداك الوقت اقترح على رئيس الحكومة مدير آخر وربما بان ليه فداك الوقت أن المترشح الآخر أحسن من هذا وهادشي عادي”. 
وزارة التربية الوطنية وسط فضيحة.. تعيّين مدير أكاديمية خارج القانون وها الرد ديال الوزارة